આ મહિનાના પ્રારંભે તમે માનસિક અંશાતિ અનુભવશો અને કોઈ બાબતે ભાગ્યનો દોષ કાઢશો. મકાન-વાહન કે જમીનની બાબતોમાં મુશ્કેલી વધશે. એક સપ્તાહ બાદ આપની ઈચ્છા મુજબનું કામ મળવાથી આપ ખુશ હશો. પ્રણયના પ્રસંગો બની શકે છે. જોકે પૂર્વાર્ધના સમયમાં અનૈતિક સંબંધોની શક્યતા અથવા વિવાહિતોને લગ્નેતર સંબંધોની શક્યતા છે માટે સાવધાન રહેવું અન્યથા તે ઉજાગર થતા આપની પ્રતિષ્ઠા ખંડિત થશે અને વર્તમાન સંબંધોમાં ભંગાણ આવી શકે છે. વિદ્યાર્થીઓને કારકિર્દીને લઇને ચિંતા રહેશે. આગળના અભ્યાસ માટે કયું ક્ષેત્ર પસંદ કરવું તે નક્કી કરવા માટે તમે ગુંચવણમાં રહેશો. શરૂઆતમાં કોઈપણ કારણથી મુસાફરીનો પ્રસંગ બનશે જે લાભદાયી રહેશે. વ્યાપાર અને ભાગીદારીમાં લાભદાયક તબક્કો રહેશે. ઘરમાં પરિવાર સાથે હળીમળીને સમય આનંદદાયક પસાર થશે. મહિનાના ઉત્તરાર્ધમાં આપની વારસાગત મિલકતની બાબત માટે આપ વ્યસ્ત રહેશો. કોર્ટ કચેરીમાં પણ સફળતા મળી શકે છે. ખર્ચનું પ્રમાણ ઘણું વધારે રહેશે પરંતુ સામે પક્ષે તમારી આવક સારી રહેવાથી સંતુલન સાધી શકશો. કામકાજમાં દોડધામ વધુ રહેશે અને મહેનતના પ્રમાણમાં ફળ ઓછુ મળશે. નોકરીમાં આર્થિક લાભની આશા રાખી શકો છો. કમિશન, દલાલી કે કન્સ્ટિંગથી પણ લાભ થાય. નાની મોટી મુસાફરીના યોગો બને છે. ભાઇ-બહેનો સાથે સંબંધોમાં મધુરતા જળવાઈ રહે. વાહન સાવચેતીથી ચલાવવું કારણ કે અકસ્માતની સંભાવના વધુ રહેશે. પડવા, વાગવાથી કે ઓપરેશનની પણ શક્યતા નકારીના શકાય. માનસિક ઉગ્રતા વધારે રહે જેથી કોઇપણ નિર્ણય લો તો સમજી વિચારીને લેજો. અવિવાહિત લોકો માટે લગ્ન માટેનો સારો સમય છે. વધારે પડતું ગળ્યુ ખાવાથી મેદવૃદ્ધિ ન વધે તેનુ ધ્યાન રાખવું જરુરી છે.